ዳሽን ባንክ ለገበታ ለአገር ፕሮጀክት የ30 ሚሊዮን ብር ድጋፍ አደረገ።
ዳሽን ባንክ ለገበታ ለአገር ፕሮጀክት ግንባታ የ30 ሚሊዮን ብር ድጋፍ አድርጓል።ጠቅላይ ሚኒስትር ዐቢይ አህመድ ገበታ ለአገርን ባስጀመሩበት ወቅት “ገንዘብ፣ ዕውቀት እና ጉልበት በማሰባሰብ ተፈጥሮን ሳናውክ ለዜጎችም ለውጭ ቱሪስቶችም የምትመች ኢትዮጵያን እንፈጥራለን” ማለታቸው ይታወሳል።ነሐሴ 10 ቀን 2012 ዓ.ም በጠቅላይ ሚኒስትሩ ይፋ በተደረገው መርሐ ግብር 3 ቢሊዮን ብር ወይም 100 ሺህ የአሜሪካ ዶላር ለማሰባሰብ ያለመ ነው፡፡ለሦስቱ ፕሮጀክቶች ግንባታ 2 ቢሊዮን ብር ይመደባል ማለታቸውንም የኢዜአ ዘገባ አስታውሷል፡፡በዚህም ዳሽን ባንክ ዛሬ ይፋ ባደረገው ድጋፍ መሠረት ለእያንዳንዱ ፕሮጀክት ግንባታ የ10 ሚሊዮን በድምሩ 30 ሚሊዮን ብር ለግሷል።የቦታ ማስዋብና የተለያዩ መሠረተ ልማት ግንባታዎች እንዲከናወንላቸው የተመረጡት ሦስት ሥፍራዎች በአማራ፣ በኦሮሚያና በደቡብ ክልሎች ይገኛሉ፡፡